CELEX: E2007J0002
Language: bg
Date: 2007-10-30
Title: Решение на Съда от 30 октомври 2007 г. по дело E-2/07: Надзорен орган на ЕАСТ срещу Кралство Норвегия (Пенсионни права на овдовелите — Равно третиране на мъжете и жените — Член 69 от Споразумението за ЕИП — Директива 79/7/ЕИО — Директива 86/378/ЕИО)

7.2.2008   
            
            
               BG
            
            
               Официален вестник на Европейския съюз
            
            
               C 33/9
            
         
      РЕШЕНИЕ НА СЪДА
   
   от 30 октомври 2007 г.
   по дело E-2/07: Надзорен орган на ЕАСТ срещу Кралство Норвегия
   
      (Пенсионни права на овдовелите — Равно третиране на мъжете и жените — Член 69 от Споразумението за ЕИП — Директива 79/7/ЕИО — Директива 86/378/ЕИО)
   
   (2008/C 33/07)
   По дело E-2/07, Надзорен орган на ЕАСТ срещу Кралство Норвегия — Искане за обявяване, че чрез поддържането в сила на мерки, предвидени в закон № 26 от 28 юли 1949 г. (lov av 28. juli 1949 nr. 26 om Statens Pensjonskasse, закона за пенсиониране на държавните служители), свързани с пенсионните права, натрупани на базата на периоди заетост (отработено време) след 1 януари 1994 г., в съответствие с които пенсията за преживелия съпруг, чиято съпруга е станала член на Пенсионния фонд на държавните служители преди 1 октомври 1976 г., е ограничена във връзка с другите му доходи, докато преживялата съпруга при същите обстоятелства получава своята пенсия за преживяло лице без ограничение, Кралство Норвегия не е изпълнило своите задължения в съответствие с член 69, параграф 1 от Споразумението за ЕИП и член 5 от акта, посочен в точка 20 от Приложение XVIII към Споразумението за ЕИП (Директива 86/378/ЕИО на Съвета от 24 юли 1986 г.относно прилагането на принципа на равното третиране на мъжете и жените в професионалните социално-осигурителни схеми, изменена с Директива 96/97/EО от 20 декември 1996 г.), адаптирано с протокол I към него, Съдът в състав: Carl Baudenbacher, председател (съдия-докладчик), Henrik Bull, съдия, и Thorgeir Örlygsson, съдия, излезе с решение на 14 март 2007 г., чийто диспозитив постановява:
   
               1.
            
            
               Постановява, че с поддържането в сила на мерки, предвидени в закон lov av 28. juli 1949 nr. 26 om Statens Pensjonskasse, свързани с пенсионните права, натрупани на базата на периоди заетост (отработено време) след 1 януари 1994 г., в съответствие с които пенсията за преживялия съпруг, чиято съпруга е станала член на Пенсионния фонд на държавните служители преди 1 октомври 1976 г., е ограничена във връзка с другите му доходи, докато преживялата съпруга при същите обстоятелства получава своята пенсия за преживяло лице без ограничение, Кралство Норвегия не е изпълнило своите задължения в съответствие с член 69, параграф 1 от Споразумението за ЕИП и член 5 от акта, посочен в точка 20 от приложение XVIII към Споразумението за ЕИП (Директива 86/378/ЕИО на Съвета от 24 юли 1986 г. относно прилагането на принципа на равното третиране на мъжете и жените в професионалните социално-осигурителни схеми, изменена от Директива 96/97/EО на Съвета от 20 декември 1996 г.), адаптирано с протокол I към него.
            
         
               2.
            
            
               Кралство Норвегия се осъжда да заплати съдебните разноски.